Diari Oficial de la Generalitat Valenciana


Sumari del DOGV 9259, del 19-01-2022 (2022/290)

RESOLUCIÓ de 12 de gener de 2022, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la presentació de sol·licituds de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9259

Data del DOGV
:   19-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/290


Data del document
:   12-01-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 12 de gener de 2022, del director de l'Agència Valenciana de Foment i Garantia Agrària, per la qual s'acorda l'ampliació de terminis per a la presentació de sol·licituds de les ajudes per a la formació i adquisició de competències per a activitats agroalimentàries, en el marc del Programa de desenvolupament rural de la Comunitat Valenciana 2014-2020. [2022/290]  
La present convocatòria té l'origen en l'Ordre 31/2017, de 29 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per a la formació i adquisició de competències per a activitats agroalimentàries en el marc del Programa de desenvolupament rural de la Comunitat Valenciana 77638-4311 (DOGV 8193, 19.12.2017).  
Per Resolució de 17 de desembre de 2021, del director de l'Agència Valenciana de Foment i Garantia Agrària, es van convocar les ajudes per a la formació i adquisició de competències per a activitats agroalimentàries en el marc del Programa de desenvolupament rural de la Comunitat Valenciana.  
Vist que en l'apartat tercer de l'esmentada Resolució relatiu al «Termini i lloc de presentació», s'estableix que el termini de presentació de sol·licituds serà d'un mes a comptar des de l'endemà de la publicació de l'extracte de la present resolució en el Diari Oficial de la Generalitat Valenciana, i que finalitza, per tant, aquest termini de presentació el pròxim dia 24 de gener de 2022, norma que s'ha publicat en el DOGV número 9240, de 22.12.2021, de conformitat amb el que es disposa en l'article 30.4 de la Llei 39/2015, d'1 d'octubre, del procediment administratiu comú de les administracions públiques,  
Tenint en compte que la presentació de la sol·licitud d'aquestes ajudes porta aparellada una documentació extensa que requereix una complexa elaboració, i atés que el termini inicialment establit s'ha vist necessàriament afectat per les festivitats nadalenques, resulta procedent una ampliació del termini inicialment previst, atés que això no perjudica cap dret de tercers en el procediment administratiu, sense que aquesta ampliació excedisca la meitat del termini referit.  
En virtut del que s'ha exposat i de conformitat amb el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar, fins al dia 1 de febrer de 2022, inclusivament, el termini de presentació de sol·licituds previst en l'apartat tercer de la Resolució de 17 de desembre de 2021, del director de l'Agència Valenciana de Foment i Garantia Agrària (DOGV 9240, 22.12.2021).  
  
Segon  
Publicar la present resolució en el Diari Oficial de la Generalitat Valenciana, a l'efecte del que es disposa en els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució farà efecte a partir del mateix dia de la seua publicació en el Diari Oficial de la Generalitat Valenciana.  
  
Tercer  
Contra la present resolució d'ampliació de termini de presentació de sol·licituds no és possible cap recurs, sense perjudici del procedent contra la resolució que esgote el procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de gener de 2022.- El director de l'Agència Valenciana de Foment i Garantia Agrària: Rogelio Llanes Ribas.